text: आजाद ने कहा कि भीम आर्मी सरकार के दबाव में नहीं झुकेगी और भाजपा को आम चुनावों में सत्ता से बाहर खदेड़ने के लिये संवैधानिक तरीके से लड़ेगी. दलित नेता ने दावा किया कि उसे जेल के अंदर कई परेशान युवक मिले जिन्हें पुलिस ने उनकी जाति की वजह से फर्जी तरीके से फंसाया था. उन्होंने कहा कि जेल में बंद किए जाने के दौरान दलितों के खिलाफ किए जा रहे कथित अत्याचार से लड़ने का उनका संकल्प और मजबूत हुआ है.